《社集镜园泛舟观涨二首时米贵多盗 其一》
明代·邓云霄

扁舟载酒出江滨，日映红霞霁景新。共泛狂涛誇海若，谁怜涸辙济波臣？

忘机鸥鸟时呼侣，破浪鲸鲵不避人。欲坐莲花访蓬岛，扶桑东去是通津。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。